Diari Oficial de la Generalitat Valenciana


Sumari del DOGV 2380, del 04-11-1994 (1994/832921)

RESOLUCIÓ de 20 d'octubre de 1994, de la Secretaria General de la Conselleria d'Administració Pública, per la qual es disposa la publicació del Conveni Marc de Col.laboració entre la Conselleria d'Administració Pública i la Diputació Provincial de València en Matèria de Formació i Perfeccionament del Personal al Servei de les Administracions Públiques.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2380

Data del DOGV
:   04-11-1994

Secció del DOGV
:   ALTRES DISPOSICIONS

Número del document
:   1994/832921


Data del document
:   20-10-1994

Organisme emissor
:   Conselleria d'Administració Pública

Tipus de document
:   Resolució

RESOLUCIó de 20 d'octubre de 1994, de la Secretaria General de la Conselleria d'Administració Pública, per la qual es disposa la publicació del Conveni Marc de Col·laboració entre la Conselleria d'Administració Pública i la Diputació Provincial de València en Matèria de Formació i Perfeccionament del Personal al Servei de les Administracions Públiques. [94/7572]  
Subscrit, després de la tramitació prèvia reglamentària, entre la Conselleria d'Administració Pública i la Diputació Provincial de València, el dia 13 de juliol de 1994, un conveni marc de col·laboració en matèria de formació i perfeccionament del personal al servei de les administracions públiques, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0355/94, i que figura com a annex d'aquesta resolució.  
València, 20 d'octubre de 1994.- El secretari general de la Conselleria d'Administració Pública.  
Conveni Marc de Col·laboració entre la Conselleria d'Administració Pública i la Diputació Provincial de València en Matèria de Formació i Perfeccionament del Personal al Servei de les Administracions Públiques.  
REUNITS:  
A València, el dia 13 juliol de 1994.  
D'una part, Luis Berenguer Fuster, conseller d'Administració Pública de la Generalitat Valenciana, especialment facultat per a la firma per acord del Consell de la Generalitat Valenciana de data 5 de juliol de 1994.  
I d'altra, Clementina Ródenas Villena, presidenta de la Diputació Provincial de València, la representació de la qual posseeix, en virtut de l'article 34, punt b, de la Llei 7/85, de 2 d'abril de 1985, de Bases de Règim Local.  
Ambdues parts es reconeixen en plena capacitat jurídica per a formalitzar aquest conveni, i,  
EXPOSEN:  
Primer  
Que, a la Conselleria d'Administració Pública, li correspon exercir les competències que té la Generalitat Valenciana en la formació i perfeccionament del personal de l'administració local i de l'administració autonòmica.  
Segon  
Que la Conselleria d'Administració Pública i la Diputació Provincial de València són conscients que la col·laboració entre ambdues institucions és de gran importància perquè s'acomplesquen les seues finalitats, per la qual cosa és el seu desig signar un conveni de col·laboració, a fi d'estrènyer le seues relacions.  
Tercer  
Que per a una millor col·laboració interadministrativa, ambdues parts consideren d'interès recíproc establir un marc que ha de presidir futures actuacions conjuntes, fonamentalment en els següents camps:  
a) Cursos de formació i perfeccionament del personal de les administracions públiques: autonòmica i local.  
b) Organització de seminaris, jornades i, en general, aquelles activitats d'investigació i estudis que calguen per al millor acompliment de les finalitats i objectius d'ambdues institucions.  
D'acord amb tot allò anterior, subscriuen aquest conveni marc de col·laboració interadministrativa d'acord amb les següents  
CLàUSULES:  
Primera  
La Conselleria d'Administració Pública, a través de l'Institut Valencià d'Administració Pública (IVAP), elaborarà anualment un Pla de Formació adreçat al personal al servei de l'administració local.  
Segona  
La Diputació Provincial de València podrà aprovar el seu Pla de Formació obert al personal al servei d'altres administracions públiques, que podrà integrar-se en el Pla de Formació de l'IVAP. En aquest cas, els cursos integrats en l'esmentat Pla es consideraran validats automàticament en acomplir l'esmentada formalitat.  
A aquest efecte, la Diputació haurà de trametre a la Direcció General de l'IVAP la previsió de proposta formativa abans de l'1 de desembre, per a la publicació en el Diari Oficial de la Generalitat Valenciana, dins del Pla Anual de Formació per a l'Administració Local.  
Tercera  
Els cursos de la Diputació, adreçats exclusivament als seus funcionaris, també podran incloure's en el pla previst en la clàusula segona, o se'n podrà proposar la validació singular.  
En la resta dels supòsits, només es podran homologar els cursos no inclosos en l'oferta del Pla de Formació de l'IVAP.  
Quarta  
Per a la gestió del Pla previst en les clàusules primera i segona, l'IVAP i la Diputació de València posen a la disposició d'aquestes activitats les seues instal·lacions, personal i servei de documentació, publicacions, reprografia, biblioteca i traducció, i contribueixen al seu finançament.  
Cinquena  
L'IVAP podrà encomanar a la Diputació l'execució d'activitats formatives adreçades al personal al servei de les administracions públiques, per a la qual cosa es subscriuran acords particulars.  
Sisena  
S'estableix el principi general de sosteniment a parts iguals dels cursos, seminaris, jornades, publicacions, investigacions i estudis, que siguen organitzats i realitzats conjuntament. En altres casos, les despeses derivades del desplegament d'aquestes activitats seran per compte de l'entitat en l'interès de la qual es realitzen, independentment de la possible col·laboració i/o finançament per l'altra part.  
Setena  
Aquest conveni entrarà en vigor el dia següent de la seua firma i la seua durada serà indefinida, tret de denúncia expressa de qualsevol de les parts.  
Vuitena  
No obstant la denúncia o el final de la vigència del conveni, ambdues parts es comprometen a garantir el compliment i finançament, en la forma programada, de les activitats que s'hagen iniciat i no s'hagen conclòs en el moment de l'extinció del conveni.  
Novena  
Queda sense efecte el conveni entre la Conselleria i la Diputació Provincial de València, subscrit el 19 de setembre de 1990.  
En aquestes condicions queda formalitzat aquest conveni marc de col·laboració, i després de la lectura d'aquest, firmen per duplicat exemplar, en el lloc i data ut supra.  
El conseller d'Administració Pública,  
LUIS BERENGUER FUSTER  
La presidenta de la Diputació Provincial de València,  
CLEMENTINA RóDENAS VILLENA